П Р О Т О К О Л   № 1

от заседанието на КОМИСИЯ ПО
АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 15.01.2013 г.

Днес, 15.01.2013 г. /вторник/ от 14:30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ – отсъства /предс. КПКИТС/
КАМЕН ИВАНОВ 
МАРИЯ КУЗМАНОВА
МИЛКА ИТОВА – отсъства /в командировка/	

На заседанието присъстваха и експертните сътрудници към комисията:
- Красимира Василева - началник-отдел „ЮОДКВСС” в дирекция „Правна”;
- Румен Митев – главен експерт „Съдебна статистика”.

1. ОТНОСНО: Обсъждане на протоколи от проведени Общи събрания на магистратите в някои органи на съдебната система.
Приложение: Писмо с вх.№ 11-06-962/27.12.2012 г. от ОС – Велико Търново с приложения.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение изложеното в писмото от Окръжен съд гр. Велико Търново и приложенията към него.

2. ОТНОСНО: Запознаване с предоставена информация от Министерство на правосъдието относно постигнати резултати и напредък по изпълнение на заложените дейности в Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност.
Приложение: Писмо с вх. № 04-00-151/02.01.2013 г. от Министерство на правосъдието.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение предоставената от Министерството на правосъдието информация.
2.2. Възлага на експертния сътрудник Красимира Василева да подготви писмо до Министерството на правосъдието, с което да бъде предоставен докладът от експертите на Съвета на Европа, съдържащ сравнителен анализ на съдебните системи на Австрия, Германия, Португалия и Словения, цитиран в писмото на Министерството на правосъдието.

3. ОТНОСНО: Обсъждане на предложение от административния ръководител – председателя на Районен съд гр. Благоевград, относно увеличаване на щатната численост на съдиите.
Приложение: Извлечение от протокол № 56/19.12.2012 г. на комисия „Бюджет и финанси” и копие от  писмо вх. № 11-07-1767/17.12.2012 от РС – Благоевград.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение изложеното в предложението от административния ръководител на РС Благоевград.
3.2. Отлага изразяването на становище по направеното предложение до приемане от ВСС на правила относно прилагане на чл. 194 от ЗСВ.
3.3. Изпраща на КБФ и на КПА решението по т. 3.2. за сведение.

4. ОТНОСНО: Обсъждане на анализ и предложения от административния ръководител – председател на Окръжен съд гр. Хасково относно натовареността на районните съдилища в съдебния район.
Приложение: Писмо с вх. № 11-06-001/02.01.2013 г. от Миглена Тянкова – административен ръководител на ОС-Хасково..

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Изразява положително становище относно предложенията, направени от председателя на Окръжен съд гр. Хасково.
4.2. Изпраща на КПА решението по т. 4 за сведение.

5. ОТНОСНО: Обсъждане на организационни въпроси относно втората среща на Работната група за изготвяне на средносрочна стратегия на човешките ресурси в съдебната система.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Определя регламент за представяне на проектите в рамките на 10-15 минути.
5.2. Актуализира състава на Работната група за изготвяне на средносрочна стратегия на човешките ресурси в съдебната система с представители на Прокуратурата на Република България.
5.3. Възлага на експертния сътрудник към комисията г-жа Красимира Василева да изготви програма за провеждане на срещата, насрочена за 01.02.2013 г., петък, от 9.00 ч. съгласно решение на комисията по Протокол № 13 от 11.12.2012 г.

ПРЕДСЕДАТЕЛ
НА КОМИСИЯТА:        / п /

КАЛИН КАЛПАКЧИЕВ